ที่ มท ๐๘๑๐.๘/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐3๐๐

 มิถุนายน 2568

เรื่อง การเตรียมความพร้อมและการจัดส่งเอกสารประกอบการชี้แจงต่อคณะกรรมาธิการวิสามัญพิจารณา
ร่างพระราชบัญญัติงบประมาณรายจ่ายประจำปีงบประมาณ พ.ศ. ๒๕๖๙ ขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.8/ว 464 ลงวันที่ 31 มกราคม 2568

สิ่งที่ส่งมาด้วย สำเนาหนังสือคณะกรรมาธิการวิสามัญพิจารณาร่างพระราชบัญญัติ

 งบประมาณรายจ่ายประจำปีงบประมาณ พ.ศ. 2569 สภาผู้แทนราษฎร

 ด่วนที่สุด ที่ สผ 0017.13/5414 ลงวันที่ 10 มิถุนายน 2568 จำนวน 1 ชุด

ตามที่ กรมส่งเสริมการปกครองท้องถิ่นได้กำหนดแนวทางการจัดทำงบประมาณรายจ่ายประจำปีงบประมาณ พ.ศ. 2569 ขององค์กรปกครองส่วนท้องถิ่นที่เป็นหน่วยรับงบประมาณตรง โดยให้ดำเนินการจัดทำคำของบประมาณรายจ่ายประจำปีงบประมาณ พ.ศ. 2569 ตามแนวทางที่สำนักงบประมาณกำหนด และให้จังหวัดแจ้งองค์กรปกครองส่วนท้องถิ่นดำเนินการบันทึกคำของบประมาณรายจ่ายประจำปีงบประมาณ พ.ศ. 2569 ผ่านระบบสารสนเทศเพื่อการจัดทำงบประมาณขององค์กรปกครองส่วนท้องถิ่น (BBL)
และให้จังหวัดรวบรวมส่งให้กรมส่งเสริมการปกครองท้องถิ่น ในการนี้ รัฐมนตรีว่าการกระทรวงมหาดไทย
ได้พิจารณาให้ความเห็นชอบวงเงินคำของบประมาณดังกล่าว ตามที่กรมส่งเสริมการปกครองท้องถิ่นรวบรวมเสนอ และได้ขอให้จังหวัดแจ้งองค์กรปกครองส่วนท้องถิ่นจัดทำรายละเอียดประกอบคำของบประมาณรายจ่าย
ส่งให้สำนักงบประมาณพิจารณาต่อไป ความละเอียดตามหนังสือที่อ้างถึง นั้น

กรมส่งเสริมการปกครองท้องถิ่นขอเรียนว่า สภาผู้แทนราษฎรได้พิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2569 วาระที่ 1 ซึ่งที่ประชุมมีมติเมื่อวันเสาร์ที่
31 พฤษภาคม 2568 รับหลักการแห่งร่างพระราชบัญญัติดังกล่าว และได้แต่งตั้งคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2569 จำนวน 73 คน
ในการนี้ คณะกรรมาธิการวิสามัญฯ ในคราวประชุมเมื่อวันจันทร์ที่ ๙ มิถุนายน ๒๕๖๘ มีมติกำหนดแนวทางพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2569 เพื่อให้หน่วยงาน
ที่ขอรับการจัดสรรงบประมาณรายจ่ายประจำปีงบประมาณ พ.ศ. ๒๕๖๙ เตรียมความพร้อมในการชี้แจง
ต่อคณะกรรมาธิการวิสามัญฯ และได้กำหนดให้หน่วยรับงบประมาณมาตรา ๓๓ องค์กรปกครองส่วนท้องถิ่น (องค์การบริหารส่วนจังหวัดและเทศบาลที่เป็นหน่วยรับงบประมาณตรงในปีงบประมาณ พ.ศ. 2569)
จัดส่งเอกสารประกอบการชี้แจงในรูปแบบอิเล็กทรอนิกส์ โดยขอให้กรมส่งเสริมการปกครองท้องถิ่นแจ้งองค์กรปกครองส่วนท้องถิ่นให้ดำเนินการจัดส่งเอกสารการชี้แจงร่างพระราชบัญญัติงบประมาณรายจ่ายประจำปีงบประมาณ พ.ศ. 2569 ผ่านระบบอิเล็กทรอนิกส์ ให้แล้วเสร็จภายในวันศุกร์ที่ ๒๗ มิถุนายน ๒๕๖๘
ซึ่งคณะกรรมาธิการวิสามัญฯ ได้กำหนดให้องค์กรปกครองส่วนท้องถิ่นชี้แจงงบประมาณผ่านสื่ออิเล็กทรอนิกส์ (Video Conference) ดังนั้น เพื่อให้การเตรียมความพร้อมและการจัดส่งเอกสารประกอบการชี้แจง

/ร่างพระราชบัญญัติ...

ร่างพระราชบัญญัติงบประมาณรายจ่ายประจำปีงบประมาณ พ.ศ. ๒๕๖๙ ขององค์กรปกครองส่วนท้องถิ่น
เป็นไปด้วยความเรียบร้อยตามแนวทางที่คณะกรรมาธิการวิสามัญฯ กำหนด จึงขอความร่วมมือจังหวัด
แจ้งองค์กรปกครองส่วนท้องถิ่นดำเนินการจัดทำเอกสารประกอบการชี้แจงร่างพระราชบัญญัติงบประมาณ รายจ่ายประจำปีงบประมาณ พ.ศ. 2569 พร้อมกับจัดส่งเอกสารโดยการนำเข้าไฟล์ผ่านระบบอิเล็กทรอนิกส์ตามรูปแบบและระยะเวลาที่คณะกรรมาธิการวิสามัญฯ กำหนด ทั้งนี้ วันและเวลาในการเข้าชี้แจงงบประมาณต่อคณะอนุกรรมาธิการวิสามัญฯ ผ่านสื่ออิเล็กทรอนิกส์ (Video Conference) จะแจ้งให้ทราบในโอกาสต่อไป

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการกระจายอำนาจและการจัดทำงบประมาณเงินอุดหนุน

โทร ๐ ๒๒๔๑ ๙๐๐๐ ต่อ ๒๓๓๒

ไปรษณีย์อิเล็กทรอนิกส์ saraban@dla.go.th

ร.อสถ....................................................

ผอ.กพส.................................................

สมเกียรติ/ผอ.กง.กจ...............................

ณภัทร/นวผ.ชก......................................

ณัฏฐ์ฐนนท์/นวผ.ชก...............................